## TOIMINTASUUNNITELMA TOIMIKAUDELLE 2025-2026

Sukutapaaminen ja sukukokous järjestetään sunnuntaina 14.9. klo 12 Lotta-museossa, Tuusulassa.

Sukuseuran talouden vakauttamiseksi esitetään seuraavia toimenpiteitä:

* Jatketaan korotetulla 10 euron jäsenmaksulla
* Muistutetaan edelleen 35 euron tukimaksun maksamisesta
* Tarvittaessa luovutaan pankkitilin käyttämisestä ja siirrytään käteiskassan käyttöön

Yhdistys pyrkii maksamaan edellisen puheenjohtajan ottaman lainan pois mahdollisimman pian, mutta kuitenkin vaarantamatta sukuseuran taloutta. Tämä tarkoittaa käytännössä lainan lyhentämistä useassa osassa.

Pohditaan keinoja, joilla sukuseuran toimintaa saataisiin aktivoitua.

Yhteydenpitoa jäsenistöön hoidetaan jäsenpostin ja Facebook-ryhmän kautta.

Yhdistyksen kotisivut halutaan säilyttää. Hallitus selvittää kustannustehokasta tapaa ylläpitää kotisivut. Yhdistyksen kotisivut lakkautetaan kustannuksellisista syistä jos kustannustehokasta tapaa ei löydy.

Suvun tiedot on tallennettuna sähköisesti Sukujutut-ohjelmassa.